## všeobecne

V projekte je riešené napojenie nových zariaďovacích predmetov na existujúce rozvody vodovodu a kanalizácie. Vnútorný vodovod bude napojený na pripravené potrubia ukončené nad podlahou 2.NP. Ohrev teplej vody je centrálny, vo výmenníkovej stanici sa nachádza akumulačný zásobník. Nové rozvody studenej vody (PWC), teplej vody (PWH) a cirkulácie teplej vody (PWH-C) vedené k novým zariaďovacím predmetom budú vyhotovené z viacvrstvových plastových rúr PE-RT. V objekte budú ešte osadené 3 kusy stabilných hadicových navijakov s tvarovo stálou hadicou.

Pred začatím stavebných prác je nutné zdemontovať odpadové potrubia ktoré vedú zmenou dispozície cez miestnosti a nie je ich možné obmurovať. Potrubia ktoré sú v súčasnosti nefunkčné sa zdemontujú bez náhrady.

V objekte je kanalizácia riešená ako delená. Z objektu sa osobitne odvádzajú splaškové odpadové vody a dažďové odpadové vody. Nové potrubia splaškovej kanalizácie budú napojené na areálovú splaškovú kanalizáciu vedenú pod riešenou pristavovanou časťou pavilónu č. 6. Dažďové odpadové vody sú napojené na vsakovacie šachty. Dažďová kanalizácia je celá vyhotovená jediná zmena bude pod na odpadovom potrubí D6 kde pod stropom 3.NP sa potrubie zdemontuje až po strop 4.NP. Odpadové potrubie D6 sa napojí na strešný vtok v inej trase. Potrubia vedené nad zemou v objekte budú vyhotovené z HT odpadného systému z polypropylénových rúr.

## vnútorný vodovod

Vnútorné rozvody vodovou budú napojené na existujúce rozvody vodovodu ukončené nad podlahou 2.NP. Z dôvodu zmeny dispozície nevyhovovala kapacitne vetva V3 (ktorá sa zrušila) a nahradila sa vetvou V2. Vetva V2 bude napojená v výmenníkovej stanici v 1.NP na existujúce potrubia vodovodu. Na prízemí je funkčná prevádzka a z tohto dôvodu nie je možné napájať nové potrubia na existujúce potrubia v iných miestach ako vetva V2.

##### 2.1 Materiál

Potrubie bude vyhotovené z rúr viacvrstvových plastovohliníkových PE-RT, tepelne izolovaných polyetylénovými rukávmi. Na potrubí PWH-C budú umiestnené regulačné ventily – termostat.

Kotvenie potrubia vedeného v podhľade je riešené konzolami, alebo závesmi, ktoré sú kotvené do stropu. Konzoly sú zhotovené z profilových materiálov tr. 11 353.

Pomocné kovové konštrukcie sú natreté dvojnásobným syntetickým základným náterom s emailovým syntetickým náterom.

##### 2.2. Stúpacie potrubia

Potrubia budú vedené v inštalačných jadrách. Potrubia budú vyhotovené v súlade s technickými podmienkami výrobcu.

Pevné body budú umiestnené pod a nad odbočkou pre riešené podlažie. Medzi pevnými bodmi bude na potrubí teplej vody a cirkulácie teplej vody vyhotovený kompenzátor.

##### 2.3 Ležaté potrubia

Potrubia budú vedené v podlahách. Potrubia budú vyhotovené v súlade s technickými podmienkami výrobcu potrubí.

##### 2.4 Ohrev teplej vody

Ohrev teplej vody je centrálny, vo výmenníkovej stanici sa nachádza akumulačný zásobník.

##### 2.5 Skúška vodovodu

Po ukončení montáže potrubia je potrebné urobiť tlakovú skúšku vnútorného vodovodu podľa STN 73 6660.

Pri tlakovej skúške potrubia, sa skúša iba potrubná sieť, bez výtokových a poistných armatúr. Skúška bude vykonaná zdravotne nezávadnou vodou, pred samotnou skúškou je nutné potrubnú trasu odvzdušniť. Tlaková skúška sa vykoná v súlade s STN 73 6660.

Príprava pred skúškou: potrubia musia byť čisté (prepláchnuté) a priechodné. Konce potrubí musia byť uzatvorené zaslepovacími prírubami resp. dienkami.

Skúšku vykoná montážna organizácia, za prítomnosti investora, resp. technického dozoru stavby. O priebehu a výsledku skúšky sa vyhotoví záznam.

##### 2.6 Izolácie potrubia

Po úspešnej tlakovej skúške sú potrubia zaizolované pomocou potrubných rukávov z peny PE typ TUBOLIT DG od firmy ARMACELL. Potrubia studenej vody hrúbky 9 mm a potrubia teplej vody hrúbky 20 mm (do dimenzie φ32), 30 mm (nad dimenzie φ32).

##### 2.7 Montáž

Montáž potrubia môže vyhotoviť iba firma s príslušným opravením na montáž plastových potrubí, v súlade s technickými podmienkami výrobcu.

Po montáži a úspešne vykonanej tlakovej skúške je potrebné urobiť dezinfekciu potrubia.

## Vnútorná kanalizácia

Vnútorná kanalizácia je v objekte vyhotovená ako delená. Z objektu sú osobitným potrubím odvádzané splaškové odpadové vody z hygienických zariadení a osobitne zo strechy objektu. Nové potrubia splaškovej kanalizácie budú napojené na odpadové potrubia ktoré sú ukončené nad strechou objektu. Z dôvodu zmeny dispozície odpadové potrubia K4, K10 a D6 sa na 4.NP ocitli v strede miestností. Odpadové potrubia budú dementované po celej výške 4.NP a budú nahradené novými odpadovými potrubiami vedenými novými trasami.

##### 3.1 Odpadové potrubia

Odpadové potrubia budú vyhotovené z HT polypropylénových rúr 110x2,7 a 75x1,9 hrdlových spájanými gumovými krúžkami. Odpadové potrubia budú napojené na existujúce odpadové potrubia.

##### 3.2 Pripojovacie potrubia

Pripojovacie potrubia budú vyhotovené z HT polypropylénových rúr 110x2,7, 75x1,9, 50x1,8 a 40x1,8 hrdlových spájanými gumovými krúžkami.

Pripojovacie potrubia budú vedené v minimálnom spáde 3%.

##### 3.3 Zariaďovacie predmety

Zariaďovacie predmety – umývadlá, pisoáre a výlevky sú navrhnuté bielej farby – typové.

Podlahové vpusty a kondenzačné sifóny sú navrhnuté typové.

Sprchové kúty so zástenou sú navrhnuté bielej farby – typové.

Kuchynské drezy a drezy nie sú dodávkou zdravotechniky.

Vodovodné batérie sú navrhnuté typové.

##### 3.4 Skúšky kanalizácie

Skúška tesnosti kanalizácie sa vykoná pred jej zasypaním, a to vodou, resp. dymom. Skúška potrubia sa vykonala pred osadením zariaďovacích predmetov – skúša sa iba potrubie. Tlaková skúška bude vykoná v súlade s STN 73 6760.

Skúšku vykoná montážna organizácia, za prítomnosti investora, resp. technického dozoru stavby. O priebehu a výsledku skúšky sa vyhotoví záznam.

V Martine, júl 2018 Roland NEDOBA